OpenLLM-France/wikimedia huggingface dataset:
# Pegram

Pegram és una població dels Estats Units a l'estat de Tennessee. Segons el cens del 2000 tenia 2.146 habitants.

## Demografia

Segons el cens del 2000, Pegram tenia 2.146 habitants, 773 habitatges, i 636 famílies. La densitat de població era de 103,8 habitants/km².
Dels 773 habitatges en un 43,2% hi vivien nens de menys de 18 anys, en un 70,4% hi vivien parelles casades, en un 8,7% dones solteres, i en un 17,7% no eren unitats familiars. En el 15% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,7% tenia menys de 18 anys, un 5,5% entre 18 i 24, un 35,8% entre 25 i 44, un 22,4% de 45 a 60 i un 7,6% 65 anys o més.
L'edat mediana era de 36 anys. Per cada 100 dones de 18 o més anys hi havia 98,4 homes.
La renda mediana per habitatge era de 55.259 $ i la renda mediana per família de 59.306 $. Els homes tenien una renda mediana de 40.727 $ mentre que les dones 30.268 $. La renda per capita de la població era de 22.980 $. Entorn del 4,2% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pegram». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Pegram». American Fact Finder. Oficina del Cens dels Estats Units, 12-01-2010.
# Wildeshausen

Wildeshausen és un municipi situat al districte d'Oldenburg, a l'estat federat de Baixa Saxònia (Alemanya). La seva població a finals de 2016 era d'uns 19.400 habitants.
Està situat a poca distància a l'oest de la ciutat de Bremen.

## Referències

* ↑ destatis.de(en alemany). Estadístiques d'Alemanya. Consultat el 15 de juny de 2018
* ↑ Citypopulation.de (anglès). Estadístiques del municipi. Consultat el 15 de juny de 2018

## Enllaços externs

* Oldemburg Pàgina web oficial del districte d'Oldemburg
# Duolva Duottar

Duolva Duottar és un grup de música rap sami de Noruega que canta en sami septentrional. El grup es va formar el 2007 per Ole Mahtte Gaup, Ivan André Skum i Fred Buljo, i es va donar a conèixer el 2008 quan es va presentar al talent concurs de talents Norske Talenter. Un dels jutges no els va voler permetre continuar-hi perquè no entenia les lletres de les cançons, però finalment van poder arribar fins a la finar i van quedar a la quarta posició. El 2011 van llançar el seu primer disc Da lea Duolva Duottar. El 2017 Ivan Andre Skum va haver d'abandonar el grup.

## Discografia

* 2011 Da lea Duolva Duottar

## Referències

* ↑ «Duolva Duottar». Kreative Nord, 08-04-2019 [Consulta: 7 novembre 2020].
* ↑ Guttorm, Inga Marie «Ivan dovdá lihccojuvvon joavkkus». Avvir, 30-06-2017 [Consulta: 7 novembre 2020].
# Krilovka

«Krilovka» té aquests significats:

## Rússia

* Krilovka (Tomsk), poble de l'óblast de Tomsk, a Rússia
* Krilovka (Primórie), poble del krai de Primórie, a Rússia

## Ucraïna

* Krilovka (Saki), poble de República Autònoma de Crimea a Ucraïna
* Krilovka (Pervomàiske), poble de República Autònoma de Crimea a Ucraïna
# Platysmacheilus exiguus

Platysmacheilus exiguus és una espècie de peix cipriniforme de la família dels ciprínids que es troba a la Xina. Va ser descrit per Shu Yen Lin el 1932.

## Referències

* ↑ Torres, Armi G.; Reyes, Rodolfo B. «Platysmacheilus exiguus (Lin, 1932)» (en anglès). Fishbase.
* ↑ Lin, Shu Yen «On new fishes from Kweichow Province, China» (en anglès). Lingnan Science Journal, 11, 4, 04-06-1932, pàg. 515–519.
* ↑ Lu Y.-L, Luo P.-Q & i Y.-Y. Chen 1977. Gobioninae. Pp. 439-549. A: Wu, X.-W. (ed.) Zhongguo like yulei zhi. [The cyprinid fishes of China] Volum 2. Science Press, Beijing. Cyprinids China.

## Bibliografia

* Jin, X. Gobioninae. p. 185-223. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou, Xina. 589 pp.
# Zvíkovský rarášek

Zvíkovský rarášek (txec), literalment en català «el follet de Zvíkov», op. 49, és una òpera en un acte composta el 1913 per Vítězslav Novák sobre un llibret en txec de Ladislav Stroupežnický. Es va estrenar el 10 d'octubre de 1915 al Teatre Nacional de Praga.

## Referències

* ↑ «Dades de l'òpera» (en alemany). Operone. [Consulta: 2 juny 2018].
# Phoenix Television

Phoenix Satellite Television Holdings Ltd o Phoenix Television (t: 鳳凰衛星電視; s: 凤凰卫星电视; Hanyu Pinyin: Fènghuáng Wèixīng Diànshì) és una companyia de televisió situada en Hong Kong que emet en xinès mandarí i ofereix programació a la Xina continental i a altres mercats amb substancials televidents xinesos. Té 5 canals de televisió diferents incloent Phoenix InfoNews Channel, Phoenix Chinese Channel, Phoenix Movie Channel, etc. Phoenix Television proveeix notícies, informació i programes d'entreteniment. Té una bona relació amb el govern de la República Popular de la Xina. És una de les poques empreses privades de comunicació a la Xina continental capaç d'emetre informació sobre els esdeveniments no coberts pels mitjans de comunicació del govern, tal com la cobertura de la concentració en contra de l'article 23 de la llei bàsica de l'1 de juliol del 2003.

## Enllaços externs

* Phoenix Television - Lloc web oficial
* Lloc web oficial en anglès Arxivat 2013-06-20 a Wayback Machine. (anglès)
# Wildgravi

Wildgravi fou un títol de la noblesa alemanya que van tenir diversos senyors feudals del Sacre Imperi Romanogermànic. Es va estendre per diverses sublínies entre elles les principals les que foren després prínceps imperials de Salm-Salm i Salm-Kyburg.
El nom es deriva de la paraula wild (salvatge) i graf (comte), que assenyalava que era un territori boscos o muntanyós amb poc desenvolupament urbà (wildgraviat). El van portar diversos senyors de l'imperi i era equivalent en rang a comte.

## Llista de comtes

* Wild und Rau 961-1140
* Wild 1140-1323
* Rau 1140-? (a Wild)
* Wild-Kyburg (I) 1323-c.1350
* Wild-Daun 1323-c.1350
* Wild-Schmitburger c. 1350 (per divisió de Wild-Kyburg) (a Wild-Kyburg)
* Wild-Kyburg (II) c. 1350-1409 (al Wild und Rhein)
* Wild und Rhein (sorgida c. 1350, any en què Rhein hereta Wild Daun) c. 1350-1520
* Wild-Rhein-Daun 1520 1574
* Wild-Rhein-Kyburg 1520-1545
* Morchingen 1545-? (c. 1554)
* Kyburg 1545-? (c. 1554)
* Morchingen-Kyburg 1554-1607
* Salm (I) 1574-?
* Rheingrafenstein (Grumbach) 1574-1797 (a França 1797)
* Dhaun 1574-1797 (a França 1797)
* Salm (II) ?-1738 (sorgida de Salm I) (a Hooustraten 1738, reanomenada Salm-Salm)
* Neufuiller ?-1676 (sorgida de Salm I)
* Hooustraten (Salm-Salm) 1676-1811 (a França 1793-1803)
* Salm-Horstmar 1803-1811
* Leuze (Salm-Kyburg) 1676-1798
* Morchingen 1607-1681
* Kyburg 1607-? (a Mordchingen)
* Thronecken 1607-1688 (extinta 1688, litigi 1688-1701)
* Les possessions d'aquesta darrera línia es van repartir entre les altres subsistents: Salm (II), Salm-Salm, Salm-Kyburg, Rheingrafenstein i Dhaun.

## Referències

* Enciclopèdia Espasa, Barcelona 1908-1928, 72 volums
# Cocatedral de San Xiao de Ferrol

La Cocatedral de San Xiao és un temple de culte catòlic situat a la ciutat de Ferrol, a la província de la Corunya (Galícia). Està dedicada al patró de la ciutat, San Xiao (Sant Julià). Pertany a la diòcesi de Mondoñedo-Ferrol i és el monument religiós més important de la ciutat.

## Història

El temple el va projectar l'enginyer i arquitecte de marina Julián Sánchez Bort a partir de 1763 i es va començar a construir el 1765 sobre les restes d'una antiga església romànica, quedant acabat el 1772. Aquest temple estava projectat per a un nou barri que s'aixecava a la ciutat de Ferrol. El 1959, mitjançant una butlla de Joan XXIII va assolir la categoria de cocatedral el 9 de març. Se li va donar aquest títol i no el de catedral perquè a la seva mateixa diòcesi ja n'hi havia una, la Catedral de Mondoñedo.

## Descripció

En la seva planta centrada i en els primers projectes es recollien conceptes arquitectònics renaixentistes, tot i que l'edifici es considera neoclàssic. El temple presenta la peculiaritat de tenir una planta en forma de creu grega i no llatina com és habitual. Està coberta per una gran cúpula que no es veu a l'exterior. Té capelles laterals i una façana principal flanquejada per dues torres acabades en cúpula. La porta repeteix models compositius propis del manierisme.

## Enllaços externs

* Informació a Turgalicia (gallec)
# Proteasa principal del SARS-CoV

La proteasa 3C-like (3CL$^{pro}$) o proteasa principal (main protease en anglès o M$^{pro}$), coneguda formalment com a endopeptidasa C30, és la principal proteasa que es troba als coronavirus. Escindeix la poliproteïna del coronavirus en onze llocs. És una cisteïna proteasa i membre del clan de proteases PA. Té una díada catalítica cisteïna-histidina al seu lloc actiu i escindeix un enllaç peptídic Gln-(Ser/Ala/Gly).
La Comissió Enzimàtica es refereix a aquesta família com a proteinasa principal del coronavirus SARS (M$^{pro}$; EC 3.4.22.69). La proteasa 3CL correspon a la proteïna no estructural 5 del coronavirus (nsp5). El "3C" en el nom comú es refereix a la proteasa 3C (3Cpro) que és una proteasa homòloga que es troba als picornavirus.
# Zwalm (riu)

* No s'ha de confondre amb Swalm.
El Zwalm és un riu que neix a Brakel, un municipi de la província de Flandes Oriental a Bèlgica i es desemboca a l'Escalda a Nederzwalm. El riu no és navegable. El Zwalm dona nom al municipi més important que rega i que es diu Zwalm. El municipi de Zwalm va crear-se el 1977 de la fusió de 12 nuclis Beerlegem, Dikkele, Hundelgem, Meilegem, Munkzwalm, Nederzwalm-Hermelgem, Paulatem, Roborst, Rozebeke, Sint-Blasius-Boekel, Sint-Denijs-Boekel i Sint-Maria-Latem. Hi ha un afluent del Mosa, el Swalm i un municipi neerlandès Swalmen que tenen gairebé el mateix nom.
# Radwa

Radwa són unes muntanyes escarpades a l'Aràbia Saudita a l'oest de Medina. La seva fama deriva que la tradició fa dir al Profeta sobre elles: «Déu pot estar satisfet d'aquest lloc».

## Referències

* ↑ Enciclopèdia de l'Islam, VIII, 396-397
# Jaume Lluís Sobieski

Jaume Lluís Sobieski (en polonès Jakub Ludwik Henryk Sobieski) (París 1667 - Zhovkva (Ucraïna) 1737). Príncep hereu de Polònia durant el regnat del seu pare, el rei Joan III Sobieski.
Nascut a París el dia 2 de novembre de 1667 essent fill del rei Joan III Sobieski i de l'aristòcrata francesa Maria Casimira Lluïsa de la Grange d'Arquien. Els Sobieski eren una família pertanyent a l'alta aristocràcia polonesa vinculada a la terra i amb importants possessions agràries a l'est de Polònia.
El dia 25 de març de 1691 contragué matrimoni amb la comtessa Hedwig Elisabet del Palatinat-Neuburg, filla de l'elector Felip Guillem I, elector palatí i de la landgravina Elisabet Amàlia de Hessen-Darmstadt. La parella va tenir cinc fills:
* SAR la princesa Maria Leopoldina Sobieski, nada a Varsòvia el 1693 i morta el 1695.
* SAR la princesa Maria Casimira Sobieski, nada a Varsòvia el 1695 i morta el 1723. Prengué ordes religiosos.
* SAR la princesa Maria Carlota Sobieski, nada a Varsòvia el 1697 i morta el 1740 a Versalles. Es casà amb Charles Godefroid de la Tour d'Auvergne, Duc de Bouillon
* SAR la princesa Maria Clementina Sobieski, nada a Varsòvia el 1702 i morta el 1735 a Roma. Es casà amb el príncep Jaume Francesc Estuart.
* SAR la princesa Maria Magdalena, nada a Varsòvia el 1704 i morta pocs dies després.
Des de ben jove ja participà amb el seu pare en diferents enfrontaments militars. Així, col·laborà militarment parlant amb el seu pare en les lluites contra els turcs a Viena el 1683. Per aquests serveis rebé el Toisó d'Or.
A la mort de Joan III aparegueren més de divuit candidats al tron polonès. L'absència d'una designació prèvia del príncep Jaume Lluís com a hereu al tron de Polònia dificultà enormement l'elecció.
Els principals candidats al tron polonès eren: en primer lloc, el mateix Jaume Lluís que tenia el suport d'Àustria i de gran part de la noblesa polonesa; en segon lloc, l'elector Maximilià II Manuel de Baviera casat amb la princesa Teresa Conegunda Sobieski i que tenia el suport de la reina mare; en tercer lloc, el príncep Francesc Lluís de Borbó-Conti que tenia el suport del rei Lluís XIV de França; i, finalment, l'elector Frederic August I de Saxònia.
L'elecció del Sjem polonès recaigué en l'elector de Saxònia que seria coronat amb el nom d'August II de Polònia el dia 1 de setembre de 1697. La decisió d'escollir un elector alemany sorprengué en un país com Polònia que sempre havia intentat evitar la influència dels alemanys en els seus afers interns.
L'elecció de Frederic August provocà l'aixecament armat de diverses faccions poloneses entre les quals hom hi podia trobar la liderada per Jaume Lluís. Sobieski i els seus aliats s'enfrontaren a les tropes saxones essent derrotats i posteriorment empresonats. Jaume Lluís i el seu germà Alexandre Sobieski estigueren durant més de dos anys a la presó.
A la sortida de la presó, la família Sobieski es retirà de la vida pública a les seves enormes possessions a l'est del país. Així, Jaume Lluís morí el dia 19 de desembre de 1737. A la seva mort, la seva fortuna personal era considerada una de les més importants de l'Europa del moment.
# Wilder (Vermont)

Wilder és una concentració de població designada pel cens dels Estats Units a l'estat de Vermont. Segons el cens del 2000 tenia 1.636 habitants.

## Demografia

Segons el cens del 2000, Wilder tenia 1.636 habitants, 690 habitatges, i 445 famílies. La densitat de població era de 770,3 habitants per km².
Dels 690 habitatges en un 32,2% hi vivien nens de menys de 18 anys, en un 51,3% hi vivien parelles casades, en un 10,4% dones solteres, i en un 35,5% no eren unitats familiars. En el 29,7% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,7% tenia menys de 18 anys, un 5% entre 18 i 24, un 32,3% entre 25 i 44, un 25,3% de 45 a 60 i un 11,8% 65 anys o més.
L'edat mediana era de 38 anys. Per cada 100 dones de 18 o més anys hi havia 87,7 homes.
La renda mediana per habitatge era de 40.238 $ i la renda mediana per família de 55.000 $. Els homes tenien una renda mediana de 35.833 $ mentre que les dones 28.250 $. La renda per capita de la població era de 21.802 $. Entorn del 4,5% de les famílies i el 7,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Wilder». American Fact Finder. Oficina del Cens dels Estats Units, 12-01-2010.
Viccionari
# Beaulieu (Isèra)

Beaulieu és un municipi francès, situat al departament de la Isèra i la regió d'Alvèrnia-Roine-Alps.
# Dzerjínskoie

Dzerjínskoie (en rus: Дзержинское) és un poble de la república del Daguestan, a Rússia. Segons el cens del 2010 tenia 2.071 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Copa Federació

«Copa Federació» té aquests significats:
* Esport (futbol): Copa Federació de futbol
* Esport (tennis): Copa Federació de tennis
* Esport (hoquei sobre gel): Copa Federació d'hoquei gel
* Esport (Basquetbol): Copa Federació valenciana de Bàsquet
# Província d'Al-Bahah

La província o míntaqa d'Al-Bahah (àrab: منطقة الباحة, minṭaqat al-Bāḥa) és una de les mintaqes o províncies de l'Aràbia Saudita. Situada al sud del país, consta d'una superfície de 9,921 km². La regió és el bressol dels Ghamid i dels Zahran i la seva capital és la ciutat homònima d'Al-Bahah (etimològicament, «aigua» o «espai obert»). La població és majoritàriament musulmana sunnita.
Des del punt de vista del relleu, la província es pot dividir en dues zones, la que ocupen les muntanyes d'al-Sarat i la plana costanera. El clima, sec i temperat, es caracteritza per l'abundància de la boira que es forma quan l'aigua marina topa amb la serralada.

## Referències

* ↑ Cuddihy, Kathy. An A to Z of Places and Things Saudi. Stacey International, 2001. ISBN 9781900988407.
# Xiangfei

En la biografia de Xiangfei, coneguda com la concubina Fragant (en xinès: 香妃; en pinyin: Xiāngfēi; en uigur: ئىپارخان), es barreja realitat i llegenda. Nascuda el 1734 i morta el 1788. Era neta d'un líder uigur molt respectat pels musulmans, Apak Khoja, de la ciutat oasi de Kaixgar a la ruta de la Seda. Per la seva bellesa, Iparhan, que era el seu nom abans d'ingressar a l'harem de l'emperador Qianlong (de la dinastia Qing), va esdevenir concubina (encara que hi ha dubtes perquè això potser es tracta d'una confusió). Arribà a la categoria d'esposa. Coneguda com a concubina Fragant per la seva olor corporal. Ha estat una figura estimada tant pels uigurs com pels han. La seva tomba és dins d'un monument històric, el mausoleu d'Apak Khoja (construït el 1640), on reposen unes setanta restes de cinc generacions dels khoja, situat a uns cinc quilòmetres de Kaixgar (Xinjiang). Actualment és un lloc molt visitat pels turistes.

## Enllaços externs

* «Fragrant Concubine (Xiang Fei) - A Legendary Imperial Concubine Whose Body Emits Fragrance» (en anglès). Cultural China. [Consulta: 22 abril 2014].
* http://www.theworldofchinese.com/2012/06/the-fragrant-concubine-an-unsolved-legend/ Arxivat 2012-07-06 a Wayback Machine..
* http://www.sinkiang.gov.cn/travel/lvyoutongbu/2012/201549.htm Arxivat 2014-05-30 a Wayback Machine..
# Kamakhya

Kamakhya és una serralada i una muntanya dins d'aquesta, al districte de Kamrup a Assam a uns 4 km a l'oest de Gawhati que forma el Districte Metropolità de Kamrup, i a la vista del Brahmaputra entre aquest riu i el seu afluent el Kalang. L'altura mitjana és de menys de 500 msnm. La muntanya del grup anomenada Kamakhya Parbat o Nilachal té el temple de Kamakhya que localment és el nom donat a la deessa Durga o Sati; és el nom de la deessa el que es dona tant a la muntanya com a la serralada i no a l'inrevés. S'hi fan fires i pelegrinatges tres vegades l'any (finals de desembre o gener, primavera o agost i setembre o tardor). La tradició diu que el temple fou fundat per Naraka, un príncep del temps del Mahabharata, i reconstruït per Nar Narayan el 1565.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Wilfred Waters

Wilfred Waters (Wandsworth, 4 de gener de 1923 - 1 d'abril de 2006) va ser un ciclista britànic, que va córrer durant els anys 40 del segle xx.
El 1948 va prendre part en els Jocs Olímpics de Londres, tot guanyant una medalla de bronze en la prova de persecució per equips, fent equip amb Robert Geldard, Tommy Godwin i David Ricketts. En ocasió de la celebració del centenari de l'Associació Olímpica Britànica, Walters fou convidat i se li atorgà un passaport olímpic a l'acte que es feu a Buckingham Palace el 23 de març del 2005.

## Referències

* ↑ Wilfrid Waters in the England & Wales, Civil Registration Death Index, 1916-2007
* ↑ «Documents personals de Walters, al catàleg de l'arxiu de la British Olympic Association» (en anglès). [Consulta: 4 gener 2016].

## Enllaços externs

* Fitxa de Wilfred Waters a sitiodeciclismo.net
# Barbus viviparus

Barbus viviparus és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba a Àfrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Skelton, P.H., 1993. A complete guide to the freshwater fishes of southern Africa. Southern Book Publishers. 388 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Districte d'Altkirch

El Districte d'Altkirch (alsacià Àltkírech) és un dels sis amb què es divideix el departament francès de l'Alt Rin, a la regió del Gran Est. Té 4 cantons i 111 municipis. El cap del districte és la sotsprefectura d'Altkirch.

## Cantons

* cantó d'Altkirch
* cantó de Dannemarie
* cantó de Ferrette
* cantó de Hirsingue

## Vegeu també

* Cantons de l'Alt Rin
# Jörg Immendorff

Jörg Immendorff (Bleckede, Baixa Saxònia, 14 de juny de 1945 - Düsseldorf, 28 de maig de 2007) va ser un pintor i escultor neoexpresionista alemany.
Deixeble de Joseph Beuys, format a l'Acadèmia de Belles Arts de Dusseldorf, va ser un dels pintors alemanys de la postguerra que es relaciona amb l'escola dels denominats nous fauves. Del conjunt de la seva obra destaca la sèrie de la dècada de 1970 titulada Cafè Deutschland, on tractava la divisió entre la República Federal d'Alemanya i la República Democràtica. Amic personal de Gerhard Schröder, un dels seus últims treballs va ser el retrat oficial del mateix una vegada conclòs el seu mandat per a la Galeria dels cancellers a Berlín. Va ser professor de l'Acadèmia de Belles Arts de Múnic.
En l'àmbit polític, va ser un maoista confés, molt crític amb el passat nazi alemany i un fervent defensor de la protecció del medi ambient.

## Enllaços externs

* «Bibliografia de i sobre Jörg Immendorf» al catàleg de la Deutsche Nationalbibliothek.
* ↑ «Jörg Immendorff». Gran Enciclopèdia Catalana. Barcelona: Grup Enciclopèdia Catalana.